open-index/open-wikipedia-markdown huggingface dataset:
Ալեքսեյ Ավերյանով

**Ալեքսեյ Անատոլևիչ Ավերյանով** (), ռուս ֆուտբոլիստ, հարձակվող, կիսապաշտպան։ Ռուսաստանի գավաթի խաղարկության  2013-14 թվականների մրցաշրջանի կիսաեզրափակչի մասնակից։

Ալեքսեյը «ԲԿՄԱ» և «Սմենա» մոսկովյան ֆուտբոլային ակումբների սան է։ Ավերյանովը սկսել է իր պրոֆեսիոնալ կարիերան 2006 թվականին «Տորպեդո ՌԳ» ֆուտբոլային ակումբի կազմում։

## Կենսագրություն
### Ակումբային կարիերա
#### Վաղ տարիներ
«ԲԿՄԱ» և «Սմենա» մոսկովյան ֆուտբոլային դպրոցների սանն է։ Ֆուտբոլով սկսել է զբաղվել հինգ տարեկան հասակից։ Ֆուտբոլիստի պրոֆեսիոնալ կարիերան սկսել է «Տորպեդո-ՌԳ»-ում 2006 թվականին։ Այդ ակումբի կազմում Ալեքսեյն անցկացրել է 90 հանդիպում և դարձել է ինը գոլի հեղինակ։ 2009 թվականի մրցաշրջանի սկզբում նա համալրում է ռուսական լիգայում հանդես եկող «Գուբկին» ակումբի կազմը, սակայն մրցաշրջանի ավարտից հետո նա լքում է ակումբը՝ դառնալով «Պոդոլիե» մերձմոսկովյան ակումբի ֆուտբոլիստը։ Առաջնությունում ֆուտբոլիստը մասնակցելով 18 խաղի դառնում է 12 գոլի հեղինակ։

#### «Սպարտակ-Նալչիկ»
Այդ ցուցանիշը հավանության է արժանանում Կաբարդինո-Բալկարիայի սելեկցիոներների կողմից և 2013 թվականի փետրվարի 15-ին նա պայմանագիր է կնքում ազգային ֆուտբոլային լիգայում հանդես եկող Նալչիկի «Սպարտակի» հետ։ Ալեքսեյը նոր ակումբի կազմում նշում է իր նորամուտը մարտի 11-ին առաջնության 23-րդ տուրի շրջանակներում կայացած «Մետալուրգի» դեմ խաղում։ Ապրիլի 9-ին Ալեքսեյը աչքի է ընկնում «Վոլգարյայի» դեմ խաղում հեղինակած իր գոլով։ «Սպարտակի» կազմում Ավերյանովն անցկացնում է 27 հանդիպում և դառնում է հինգ գոլի հեղինակ։

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սպարտակ Նալչիկի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Տամբովի ֆուտբոլիստներ
Բեթհովեն 5

**«Բեթհովեն 5»** (), 2003 թվականի կատակերգություն։ Սարա Նյուտոնի դերը կատարել է Չեյզ Դեյվը, մնացած սերիաներում խաղացել է Միխաելա Գալոն։ Սա Բեթհովենի մասին ֆիլմերի շարքի վերջին մասն է։

## Սյուժե
Սարան Բեթհովենի հետ ուղևորվում է իր հորեղբայր Ֆրեդի մոտ, և նրանք չեն պատկերացնում, թե ինչ արկածներ են նրանց սպասվում։ Արձակուրդներն անցնում են լավ, բայց անհանգիստ շունը գտավ գանձի բանալին, որի մասին պատմում են լեգենդներ։
Սկսվում է իրական ոսկու տենդ։ Տեղացիները սկսում են ման գալ ոսկին և ընկերանալ Բեթհովենի հետ։ Սակայն ինչպես պարզվեց, գանձ գտնելը խնդրի միայն մի մասն է. չէ որ փնտրողներին սպասվում է հանդիպում գանձարանը պաշտպանող ուրվականների հետ։

## Դերերում

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2003 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կատակերգություն
Կատեգորիա:Ամերիկյան կինոկատակերգություններ
Կատեգորիա:Ֆիլմեր կենդանիների մասին
Կատեգորիա:Ֆիլմեր շների մասին
Way Down We Go

**«Way Down We Go»**, իռլանդական Kaleo ռոք խմբի երգը, որը դարձել է նրանց ստուդիական *A/B* երկրորդ ալբոմի երկրորդ սինգլը։ Երգի հեղինակները և պրոդյուսերները խմբի մասնակիցներն են։

Երգը օգտագործվել է «Թափանցիկ գեղեցկություն» ֆիլմում, «Լոգան» ֆիլմի թրեյլերում, «Նարնջագույն. սեզոնի հիթը» հեռուստասերիալի չորրորդ եթերաշրջանում, «Suits», «Սուպերգրլ», «Լյուցիֆեր», «Grey's Anatomy», «Պատանի գայլը», «Կույր շրջան», «Eyewitness», «Վամպիրի օրագրերը» հեռուստասերիալներում, Boots UK-ի համար գովազդային հոլովակում։

«Way Down We Go» զբաղեցրել է առաջին տեղը *[[Billboard]]* Alternative Songs և Rock Airplay հիթ-շքերթներում։

## Դիրք հիթ-շքերթներում

### Տարեկան հիթ-շքերթներ

## Թողարկման ժամանակագրություն

## Ծանոթագրություններ

Կատեգորիա:2016 սինգլներ
Լուլաքաբաբյան

**Լուլաքաբաբյան**, հայկական ազգանուն։

## Ազգանունը կրողներ
* Անահիտ Կարապետի Լուլաքաբաբյան, հայ բժիշկ, Երկրորդ աշխարհամարտի մասնակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Հաբսբուրգյան միապետություն

**Հաբսբուրգյան միապետություն** (հայտնի է նաև որպես **Հաբսբուրգյան կայսրություն**, **Ավստրական միապետություն** ), պետությունների կոնգլոմերատի ոչ պաշտոնական անվանում, որը գտնվում էր Հաբսբուրգների տոհմի ավստրիական ճյուղի ղեկավարման տակ։ Սովորաբար կիրառվում է 1526 թվականից սկսած ժամանակահատվածի համար, երբ ավստրիացի էրցհերցոգ Ֆերդինանդ I-ը զբաղեցրեց Չեխիայի և Հունգարիայի գահերը, վերջացրած 1804 թվականով, երբ ձևավորվեց Ավստրիական կայսրությունը։ «Հաբսբուրգյան միապետություն» եզրույթը կարելի է օգտագործել նաև ավելի լայն իմաստով՝ 1276 թվականից (Հաբսբուրգների կողմից Ավստրիայի ղեկավարման ժամանակաշրջանի սկիզբ) մինչև 1918 թվականը (Ավստրո-Հունգարիայի լուծարում)։ Մինչև 1804 թվականը այն տարածքները, որոնք գտնվում էին Հաբսբուրգների իշխանության ներքո, չունեին մեկ ընհանրական պաշտոնական անվանում։

Հաբսբուրգյան կայսրություն անվանումը լայնորեն կիրառվում է նաև Իսպանիան, Իսպանական Նիդերլանդները, Ֆրանշ Կոնտեն, Լոմբարդիան, Նեապոլի թագավորությունը, Սիցիլիան, Սարդինիան և Իսպանիայի ամերիկյան կալվածքները ներառող Սրբազան Հռոմեական կայսրության կայսր Կառլ V Հաբսբուրգի իշխանության ներքո գտնվող պետական կառույցների համախումբը ներկայացնելու համար :

## Հաբսբուրգյան միապետության կազմ
Հաբսբուրգյան միապետության (1526-1804 թվականներ) կազմի մեջ են մտել հետևյալ տարածքները՝
* **Ավստրիական ժառանգական կալվածքներ**՝
** Ավստրիայի էքսհերցոգություն (Ստորին և Վերին),
** Շտիրիայի գերցոգություն,
** Կարինտիայի գերցոգություն,
** Կրաինա հերցոգություն,
** Իստրիա մարկգրաֆություն,
** Տրիպոլիի կոմսություն,
** Գորիցա և Գրադիշկա,
** Ֆորարլբերգ,
** Առաջավոր Ավստրիա
** Տրիեստ,
* **[[Չեխական թագի հողեր]]**՝
** Չեխիայի թագավորություն,
** Սիլեզի հերցոգություն,
** Մորավիայի մարկգերցոգություն,
** Վերին Լուժնիցայի մարկգերցոգություն (մինչև 1635 թվականը),
** Ստորին Լուժնիցայի մարկգերցոգություն (մինչև 1635 թվականը),
* **[[Հունգարիայի թագավորություն]]**,
* **[[Տրանսիլվանիա]]**,
* **[[Ռազմական սահման]]**,
* '''Խորվաթիայի և Սլավոնիայի թագավորություն։

Բացի նշված տարածքներից, տարբեր ժամանակներում Հաբսբուրգյան միապետության կազմում են եղել նաև հետևյալ տիրույթները՝
* Ավստրիական Նիդերլանդներ (1713-1792թթ.),
* Միլանյան գերցոգություն (1713-1797թթ.),
* Նեապոլի թագավորություն (1713-1735թթ.),
* Սարդինիայի թագավորություն (1713-1720թթ.),
* Տիմիշոարայան Բանատ (1718-1778թթ.),
* Վոյեվոդինա և Հյուսիսային Բոսնիա (1718-1738թթ.)
* Օլթենիա (1718-1738թթ.),
* Սիցիլիայի թագավորություն (1720-1735թթ.),
* Պարմայի հերցոգություն (1735-1748թթ.),
* Գալիցիայի և Լոդոմերիայի թագավորություն (1772 թվականից),
* Բուկովինա (1774 թվականից),
* Փոքր Լեհաստան (1775 թվականից),
* Վենեցիական շրջան (1797 թվականից),
* Դալմաթիա (1797 թվականից),

Հաբսբուրգյան դինաստիայի միապետները հանդիսացել են նաև Սրբազան Հռոմեական կայսրության կայսրեր 1439-1806 թվականներին բացառությամբ 1740-1745 թվականների։

## Գաղութներ

## Տես նաև
* Հաբսբուրգներ
* Ավստրիական կայսրություն
* Ավստրո-Հունգարական կայսրություն

## Ծանոթագրություններ

## Արտաքին հղումներ
* 

Կատեգորիա:Ապենինյան թերակղզու պատմական երկրներ
Կատեգորիա:Բալկանյան թերակղզու պատմություն ըստ ժամանակաշրջանի
Կատեգորիա:Խորվաթիայի պատմական երկրներ
Կատեգորիա:Կայսրություններ
Կատեգորիա:Չեխիայի պատմական երկրներ
Կատեգորիա:Սլովակիայի պատմական երկրներ
Կատեգորիա:Սլովենիայի պատմական երկրներ
Ռիկ Նովելս

**Ռիկ Նովելս** (), ամերիկացի պրոդյուսեր, երգերի հեղինակ, կոմպոզիտոր և երգահան, մասնակցել է բազմաթիվ հայտնի հիթերի ստեղծմանը Լանա Դել Ռեյի, Ադելի, Նելի Ֆուրտադոյի, Սի Լո Գրինի, Ջոն Լեջենդի, Սիայի, Մադոննայի, Marina and the Diamonds-ի, Lykke Liի, Jamie xx-ի, Brandon Flowers-ի, Dido-ի, Tiesto-ի, Santana-ի, Tupac Shakur-ի, Fleetwood Mac-ի, Belinda Carlisle-ի և Stevie Nicks-ի կատարումներով։

Ռիկ Նովելսը համարվում է Սելին Դիոնի 1996 թվականին գրված «Falling into You» երգի համահեղինակ։ Երգը զետեղված է համանուն ալբոմի մեջ։ Հաջորդ տարում ալբոմը ստանում է «Գրեմի» «լավագույն ալբոմ անվանակարգում», Ռիկի Նովելսը նույնպես արժանանում է մրցանակի։ Կոմպոզիտորը համարվում է նաև Didoի «White Flag» երգի համահեղինակ և պրոդյուսեր։ Սինգլը 2004 թվականին արժանացել է «Ivor Novello Awards»-ի «Տարվա լավագույն հիթ» մրցանակին։

2015 թվականին գրել է Լանա Դել Ռեյի *[[Honeymoon (ալբոմ)|Honeymoon]]* տրեկներից մի քանիսը։ Ալբոմի առավել հայտնի տրեկները համարվում են «Honeymoon», «High by the Beach», «Music to Watch Boys To» և «Terrence Loves You» երգերը։ Այն համարվում է երգչուհու չորրորդ ալբոմը։ Ռիկ Նովելսն առավել հայտնի է որպես Լանայի ընկեր և նրա մի շարք տրեկների և ալբոմների հեղինակ, ինչպիսիք են *[[Born to Die (ալբոմ)|Born to Die]]*-ը, *[[Paradise (մինի-ալբոմ)|Paradise]]*-ը, *[[Ultraviolence]]*-ը և *Honeymoon*-ը։ Երգչուհի Ադելի հետ 2015 թվականին գրել է «Why Do You Love Me» ալբոմը։

## Մրցանակներ
* **2014**: Satellite award for Best Original Song - «Young and Beautiful» (երգ Lana Del Rey)
* **2014**: Grammy Nomination for Best Song Written for Visual Media - «Young and Beautiful» (երգ Lana Del Rey)
* **2011**: ASCAP award - «Fallin for You» (երգ Colbie Caillat)
* **2008**: Grammy Nomination for Best Rap/Sung Collaboration - «Green Light» (John Legend feat. Andre 3000)
* **2005**: ASCAP award - «White Flag» (երգ Dido)
* **2004**: Ivor Novello International Song of Year Award - «White Flag» (երգ Dido)
* **2004**: ASCAP song of the year - «The Game of Love» (песня Santana feat. Michelle Branch)
* **2004**: ASCAP award - «The Game of Love» (երգ Santana feat. Michelle Branch)
* **2000**: ASCAP award - «You Get What You Give» (երգ New Radicals)
* **2000**: Ivor Novello nomination - «I Turn to You» (երգ Mel C)
* **1996**: ASCAP award - «Body and Soul» (երգ Anita Baker)
* **1996**: Grammy Award for Album of the Year - «Falling into You» (երգ Celine Dion)
* **1996**: Grammy nomination for Best R and B Single - «Body and Soul» (երգ Anita Baker)
* **1990**: ASCAP award - «Rooms on Fire» (երգ Stevie Nicks)
* **1988**: ASCAP award - «Heaven Is a Place on Earth» (երգ Belinda Carlisle)
* **1988**: Grammy nomination for Best Pop Vocal - «Heaven Is a Place on Earth» (երգ Belinda Carlisle)

## Ծանոթագրություններ

## Արտաքին հղումներ
* **

Կատեգորիա:Ivor Novello Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:ԱՄՆ-ի երաժշտական պրոդյուսերներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Մեծ Բրիտանիայի երաժշտական պրոդյուսերներ
Միքայել Արամյան

**Միքայել Աշոտի Արամյան** (), ռուսական թատրոնի և կինոյի հայազգի դերասան։

## Կենսագրություն
Միքայել Արամյանը ծնվել է 1992 թվականի մայիսի 9-ին Երևանում, սակայն ընտանիքի հետ տեղափոխվել է Մոսկվա։ Սովորել և 2009 թվականին ավարտել է Մոսկվայի Միգել Սերվանտեսի անվան թիվ 1252 իսպաներեն թեքումով դպրոցում։ 12 տարեկանում նկարահանվել է «Լրտեսական խաղեր։ Անօրինականը» քրեական թրիլերում, ինչից հետո էլ որոշել է ընտրել դերասանի ուղին։ 2014 թվականին ավարտել է Ժամանակակից արվեստի ինստիտուտը, որից հետո սկսել է աշխատել Սլավա Ստեփանյանի ղեկավարությամբ գործող Մոսկվայի հայկական թատրոնում։

## Ֆիլմագրություն

## Անձնական կյանք
Միքայել Արամյանն ամուսնացած չէ։ Որոշ ԶԼՄ-ներում տեղեկատվություն կար Միքայելի և «Աստիճաններ դեպի երկինք» սերիալի նրա խաղընկերուհի Վերա Ժիտնիցկայայի սիրավեպի մասին։ Բայց նրանք դա հերքել են։ 2016 թվականի մայիսին հայտնի է դարձել դերասանի և ուկրաինացի երգչուհի Ալինա Գրոսուի հարաբերությունների մասին։ Նրանք ծանոթացել էին մեկ ամիս առաջ՝ Ալինայի տեսահոլովակի նկարահանումների ժամանակ, որտեղ Միքայելը կատարում էր գլխավոր դերը։

## Ծանոթագրություններ

## Արտաքին հղումներ
* 

Կատեգորիա:Հայ դերասաններ
Կատեգորիա:Հայ կինոդերասաններ
Դեռահասը (վեպ)

**«Դեռահասը»**, Ֆեոդոր Դոստոևսկու վեպ, որը գրողը սկսել է գրել 1874 թվականի փետրվարին և ավարտել է 1875 թվականի նոյեմբեր ամսին։ Առաջին անգամ հրապարակվել է 1875 թվականին «Հայրենական գրառումներ» ամսագրում։ Ռոնալդ Հայգնելը, Դոստոևսկու գործերի փորձագետն այս վեպը անվանել է 
վատագույններից մեկը, իսկ Ռիչարդ Պեվերը պաշտպանում է այս գործի արժեքը, անշուշտ արժեքավոր է, չնայած նրան, որ իր կարծիքով էլ այս նյութը որոշ չափով անհաջող է։

## Սյուժե
Վեպում գրողը անդրադառնում է հոր և որդիների միջև առաջացած խնդրին, հաշվի առնելով գլխավոր հերոսի հարաբերությունները՝ դեռահաս Արկադի Մակարովիչ Դոլգորուկու և իր հոր հետ՝ Անդրեյ Պետրովիչ Վերսիլովիմի։ Հայրը և որդին բախվումն են գաղափարներով՝ հին, ավանդական մտածողութան և նոր նիհիլիստական մտածելակերպով։ Արկադիի ժամանակի երիտասարդները ընդունում են ռուսական մշակույթի բացասական ազդեցությունները՝ ի տարբերություն արևմտյան կամ եվրոպական մշակույթի։ Այլ է Արկադիի մտածելակերպն ու գաղափարը։ Դեռահասների օգնությամբ հեղինակը ցույց է տալիս, թե ինչպես ագահությունը, շահույթի ծարավը, վախը ձևավորում են գլխավոր հերոսների անձը։

## Հերոսներ
* Արկադի Մակարովիչ Դոլգորոկու-գլխավոր հերոս, «Արկադի Դոլգորոկոմը քսան տարեկան է։ Հեղինակը նրան անվանում է դեռահաս։ Այսպես հիշում են նրան բոլոր գործող կերպարները վեպում։ Վեպում Արկադին ասում է․ «Բոլորը ինձ համարում են դեռահաս»։

Նա պատասխանում է ի դեմս բոլորին․ «Ես ինչ դեռահաս եմ։ Չէ որ քսան տարիների ընթացքում աճում եմ»։
* Մակար Իվանովիչ Դոլկորուկու - Արկադիի հայրը
* Անդրեյ Պետրովիչ Վերսիլով - Արկադիի բիոլոգիական հայրը
* Կատերինա Նիկալաևնա Ախմակով - երիտասարդ այրի, Վերսիլովի և Արկադիի ռոմանտիկ հետաքրքրությունը 
* Մոնյե Շարքեր - Արկադիի ուսուցիչը

## Էկրանավորում
* «Դեռահասը» ֆիլմը էկրանավորվել է 1983 թվականին։ Ռեժիսոր՝ Եվգենի Տաշկով, գլխավոր դերում՝ Անդրեյ Տաշկով։

## Ծանոթագրություններ

## Գրականություն
* ։

## Արտաքին հղումներ
* A Raw Youth , full text in English, in The Virtual Library 
* Aspectos principales de ''El adolescente'' de Dostoyevsky 

Կատեգորիա:1875 թվականի ռուսական վեպեր
Կատեգորիա:Ռուսական գրականություն
Կատեգորիա:Ռուսերեն գրքեր
Կատեգորիա:Ֆեոդոր Դոստոևսկու վեպեր
Ջոկո Վիլինկ

**Ջոն "Ջոկո" Վիլինկ** (), ամերիկացի փոդքասթեր, հեղինակ, մարտարվեստի վարպետ և Միացյալ Նահանգների նավատորմի թոշակառու։ Նա Իրաքյան պատերազմի ընթացքում ծառայության համար արժանացել է արծաթե և բրոնզե աստղերի։ Ռամադի ճակատամարտի ընթացքում Վիլինկը վաշտի հրամանատար էր։

## Վաղ տարիներ
Վիլինկը ծնվել և մեծացել է Նոր Անգլիայում։ Նա ԱՄՆ-ի նավատորմում ծառայության է անցել 1990 թվականին։

## Ռազմական կարիերա
Վիլինկը ութ տարի իր զինվորական պարտականությունները կատարեց որպես ծովային նավատորմի շարքային մինչ ԱՄՆ ենթասպայական դպրոց հաճախելու իրավունք ստանալը։ Նա 2006 թվականին նա տեղափոխվեց Իրաքի Ռամադի քաղաք։ Իր ծառայության ընթացքում նա աշխատել է նաև նավատորմի որպես հրահանգիչ։ 2010 թվականին 20 տարի ծառայելուց հետո նա թոշակի անցավ։

## Հետռազմական կարիերա
Վիլինկը բրազիլական ջիու-ջիցու մարտարվեստով էր զբաղվում և Դին Լեստերի կողմից արժանացել է սև գոտու։ 
Վիլինկը Լեյֆ Բաբինի հետ հիմնում է Էշելոն ճակատ ընկերությունը, որը բարդ պրոբլեմներին իրենց փորձառությունների վրա հիմնված և բազմաթիվ առաջնորդական մարտահրավերներից դասեր քաղած լուծումներ էր առաջարկում։ 
 Նա և Բաբինը համահեղինակեցին "Էքստրեմալ ղեկավարություն․ Ինչպես ԱՄՆ ռազմածովային նավատորմը ղեկավարել և հաղթել" առաջնորդության ձեռնարկըԹիմ Ֆերիսի, Յո Ռոգանի և Սեմ Հարիսի փոգքասթերում ներկայանելուց հետո Վիլինկը սկսեց իր շաբաթական Յոկո փոդքասթը,։ Էկո Չարլսի հետ 2015 թվականի դեկտեմբերի 22-ինէ անդրադառնալով պատերազմի, առաջնորդության, ջիու-ջիտույի, վարժությունների և Ռազմածովային նավատորմից դասեր քաղելու թեմաներին։

Ներկայումս Վիլինկը բնակվում է Սան Դիեգոյում, Կալիֆորնիա։

## Ծանոթագրություններ
Պանթեոն (դիցաբանություն)

alt=ancient temple fronted by eight huge pillars|մինի|240x240փքս|Որպես տաճար գործածվող այս պանթեոնը կառուցվել է Հռոմում, 2-րդ դարում։
**Պանթեոն** (հունարեն՝ πάνθεον), նշանակում է աստվածների կաճառ, բազմաստված կրոնների և դիցաբանության մեջ աստվածների ամբողջությունն է։1922 թվականին հրատարակած «Տնտեսություն և հասարակություն» աշխատության մեջ Մաքս Վեբերը քննարկում է աստվածների պանթեոնի և մոնոթեիզմի զարգացման միջև կապը։

Պանթեոն նաև նշանակում է տաճար, սրբազան վայր, որը նվիրված է ոչ թե կոնկրետ աստվածության, այլ՝ բոլոր աստվածներին միասին։ Նման կառույցներից ամենաճանաչվածը Հռոմի Պանթեոնն է։ Հին Հռոմեական կայսրությունը բազմամշակութային և բազմազգ տերություն էր, որի քաղաքացիները իրենց մշակութային առանձնահատկություններից ելնելով պաշտում էին տարբեր աստվածների։ Նման տաճարի կառուցումը ներքին քաղաքականության դրսևորում էր՝ որպես կրոնական սինկրետիզմը ընդունելու նշան։ Այստեղ տարբեր կրոնական ավանդույթների հետևորդները կարող էին պաշտել իրենց աստվածներին։ Տաճարը հետագայում վերաօծվել է իբրև քրիստոնեական սրբավայր 609 թվականին Բոնիֆացիոս IV պապի կողմից։

## Բալթիական պանթեոն
* Դյավաս ֊ Գերագույն աստվածն է։
* Դյավաս Սյանյալիս — Աստծո դրսևորում։ Որոշ տեղեկությունների համաձայն՝ առանձին աստվածություն է, ուսուցիչ և մարդկանց հովանավոր։ Պատկերվում է աղքատ ծեր ճամփորդի տեսքով։ Հմուտ է մոգության և բժշկության բնագավառներում։
* Պրաամժյուս— Աստծո մակդիրներից է։
* Աուշրինե— Դյավաս աստծո դուստր (դյավայտե), լուսաբացի աստվածուհին է, անունը նշանակում է վաղորդյան աստղ։ Այս կերպարը տարբեր զուգահեռներ ունի վեդայական Ուշասի, հունական Էոսի, հռոմեական Ավրորայի հետ։ Հայտնի է նաև Աուշրա անունով, որ նշանակում է արշալույս։
* Դալյա — Ճակատագրի և մանածագործության աստվածուհին է։
* Գաբիա — Գերագույն աստծո դուստրը՝ դյավայտե, Սրբազան կրակը պաշտպանող աստվածուհին է։
* Լայմա — Հաջողության և ճակատագրի աստվածուհին է։
* Մենուո — Գերագույն աստծո որդին է՝ դյավայտիս, լուսնի աստվածն է։
* Պյարկունաս — Գերագույն աստծո որդին է՝ դյավայտիս, շանթի և որոտի աստվածն է՝ համարժեք սլավոնական Պերուն աստծուն։
* Սաուլե — Արևի աստվածուհին է, նրա անունից է ծագել ռուսական *արև* () բառը։
* Աշվյանյայ— Աստվածային երկվորյակներ, որոնք վարում են արևի աստվածուհու կառքը։ Վեդայական Աշվինաների համարժեքն են։
* Վակարինե — Երեկոյան աստղ։
* Վիտաուտուս — Ձիերին խնամող աստված է։
* Ժյամինա — Հողի աստվածուհին է։
* Պիզյուս — Պտղաբերության և ամուսնության աստվածն է։
* Դյայվես Վալդիտոյոս — Մարդկային կյանքի թելը մանող աստվածուհին է։ Յոթ քույր ունի, իր գործառույթներով նման է հունական մոյրաներին և սկանդինավյան նորնաներին։ Կապված է Դալյա և Լայմա աստվածուհիների հետ։
* Ժվայգժդես— Աստղերն են, Արև մոր և Լուսին հոր զավակները։ Նրանցից կարևորը Աուշրինեն է ՝ վաղորդյան աստղը։ Աուշրինեի քույրերը , ինչպես օրինակ Վակարինեն կամ Վակարեն՝ Երեկոյան աստղը, պակաս կարևոր են, առասպելներում նույնպես հանդիպում են, սակայն ՝ ավելի հազվադեպ։

## Ծանոթագրություններ

Կատեգորիա:Աստվածներ
Կատեգորիա:Բազմաստվածություն
Ավրորա (դիցաբանություն)

մինի|303x303փքս|Ավրորան սովորաբար պատկերվում է կարմիր ու դեղին հանդերձով։
**Ավրորա**, բառը լատիներեն նշանակում է այգաբաց, հռոմեական առասպելաբանության մեջ այգաբացի կամ արշալույսի աստվածուհին է։ Հունական և վեդայական առասպելների մեջ նրան համապատասխանում են Էոսը և Ուշասը։

Հռոմեական դիցաբանության մեջ Ավրորան ամեն առավոտ կրկին նորացած սլանում է դեպի երկնակամար՝ ազդարարելով արևի գալուստը։ Ըստ Օվիդիոսի նա Պալլասի կամ Հիպերիոնի դուստրն է։ Նրա մայրը Թեան է։ Ավրորան արևի աստված Հելիոսի և լուսնի աստվածուհի Սելենեի քույրն է։ Նա ամուսնացել է տիտան Աստրեոսի հետ։ Ավանդության համաձայն այդ ամուսնությունից են ծագել աստղերը և բոլոր քամիները՝ Հյուսիսային Բորեասը, Արևելյան Էվրոսը, Հարավային Նոթոսը և Արևմտյան Զեփյուռոսը։

Այգաբացի աստվածուհի Ավրորան է ամեն օր աստվածներին և մարդկանց բերում ցերեկային լույսը։

Ավրորան թևավոր աստվածուհի է, սովորաբար պատկերվում է մարտակառքի վրա, որին լծված են թևավոր կամ անթև ձիեր։ Երբեմն նա պատկերվել է ջահը և առավոտյան ցողով լի սափորը ձեռքին՝ գլխի կամ մարմնի շուրջ արևի ճառագայթների պես լուսապսակով։

Ավրորայի պատվին է անվանակոչվել 1867 թվականին հայտնաբերված 94-րդ աստերոիդը։

## Ծանոթագրություններ

Կատեգորիա:Հռոմեական դիցաբանություն
Կատեգորիա:Կերպարներ այբբենական կարգով
Կատեգորիա:Հռոմեական դիցարանի աստվածուհիներ
Հյուգը

մինի|222x222փքս|Հյուգըն ասոցացվում է հարմարավետության և մտերմիկ մթնոլորտի հետ
**Հյուգը** (դանիերեն՝ hygge), դանիերեն և նորվեգերեն բառ է, որն ասոցիացվում է հարմարավետության և մտերմիկ մթնոլորտի հետ (կազմելով դանիական մշակույթը բնորոշող հատկանիշներից մեկը)։

## Ծագումնաբանություն
*Հյուգը* բառը ծագում է նորվեգերեն «բարեկեցություն» բառից։ Գոյություն ունի մեկ այլ վարկած, որ *հյուգը* բառը առաջացել է *hug* բառից, որն էլ նշանակում է «գրկել»։ *Հյուգը* բառը չունի հավաստի սկզբնաղբյուր, սակայն մեծապես ասոցիացվում է Հին Սկանդինավյան տերմինի *hygga-ի* հետ, որը նշանակում է «մխիթարել,հանգստացնել», որն էլ իր հերթին գալիս է *hugr* «տրամադրություն» բառից։ Վերջինս ծագում է գերմաներեն *hugyan* բառից, որը կապված լինելով Հին Անգլիական *hycgan* բառին նշանակում է «մտածել, հաշվի առնել»։

Առաջին անգամ գործածության մեջ է մտել 19-րդ դարում և այդ ժամանակից ի վեր կազմում է դանիական և նորվեգական մշակույթի մի մասը։ Հյուգը-ն ունենալով նույն նշանակությունը դանիերենում և նորվեգերենում ունի լայն տարածում երկու երկրներում էլ, որտեղ նաև օգտագործվում է բառի ածանցված տարբերակը *hyggelig: Hygge*, *koselig* և այլ նման նշանակություն ունեցող բառերը, շատ դանիացիների և նորվեգացիների համար կազմում են մշակութային ինքնագիտակցության մի մասը։

## Կիրառություն
Դանիերեն և նորվեգերեն լեզուներում հյուգը-ն կապված է «ամենօրյա միասնականության», ինչպես նաև «անվտանգության, հավասարության, անձնական ամբողջականության և ինքնաբուխ սոցիալական հոսքի հաճելի ու բարձրարժեք ամենօրյա փորձ»- ի հետ

Հյուգը բառը ներառում է գեղեցիկ, հարմարավետ, անվտանգ զգացում, որը վերաբերում է հոգեբանական վիճակին։

''Collins'' ''English Dictionary'' սահմանում է *Hygge* բառը որպես Դանիայում ծագած հայեցակարգ, որը ստեղծում է բարեկեցությանը խթանող հարմարավետ միյավայր։

## Փոփ մշակույթ
*[[Collins English Dictionary]]* համաձայն *hygge* -ն (Brexit-ից հետո) զբաղեցրել է երկրորդ հորիզոնականը որպես տարվա բառ 2016 թվականին Միացյալ Թագավորությունում։ Սրան հաջորդելով մի շարք գրքեր *հյուգը*-ի մասին սկսեցին լույս տեսնել Միացյալ թագավորությունում, ինչպիսիք են օրինակ *Մելիք Վիկինգի «Հյուգը-ի պոքրիկ գիրքը »,  Մարի Թուրել Սոդերբերգի  «Երջանիկ լինելու դանիական արվեստը» ,* ինչպես նաև *Լուիսա Թոմսենի «Դանիական արվեստը բարեկեցության»*

## Նման բառեր
* Հոլանդերեն *[[gezelligheid]]* բառը ունի նույն նշանակությունն ինչպիսիք hygge-ն, ներկայացնելով հարմարավետություն և մտերմիկություն, այն ավելի շատ ունի սոցիալական ուղղվածություն։
* Գերմաներենում *[[Gemütlichkeit]]* նշանակում է ջերմության, բարեկամության։
* Նորվեգերեն **' ածականը օգտագործվում է նկարագրելու ջերմության, մտերմության և համերաշխության զգացողություն։
* Շվեդերեն **' ածականը ( և դրա հետ կապված գոյական *mys-ը* ) նկարագրում է միասին լինելու հաճելի և ջերմ մթնոլորտը։

## Ծանոթագրություններ

Կատեգորիա:Զգացմունքներ
Կատեգորիա:Հույզեր
Կատեգորիա:Մշակույթ
Քնար (երաժշտական գործիք)

**Քնար** (, ), լարային երաժշտական գործիք, նվագվել է Հունաստանում։

## Կառուցվածք
Քնարը ունի յոթ լար։ Արտաքին մասը կամ կլորաձև է կամ քառանկյուն է, հռոմեացիների և հույների մոտ այն եղել է կլորավուն։ Քնարի պատրաստման համար երկար ժամանակ է անհրաժեշտ։ Հին Հունաստանում և Հին Հռոմում Լիրա՝ քնար բառը ընդհանուր առմամբ նշանակում էր ցանկացած գործիք՝ լիրա գործիքների ընտանիքից։ Այն պատրաստվում էր Կրիայի պատյանից և այն իր ընտանիքի գործիքներից ամենաթեթևն է։ Հին Հայաստանում լիրը կոչվել է քնար։ Քնարը սովորաբար նվագվում է ազատ ձեռքի շարժումով՝ կանգնած կամ նստած, ավելի ուշ այս գործիքը նվագում էին նաև խոնարհված ձևով՝ 45 աստիճան թեքության վրա։

## Քնարի պատմություն
Լիրա բառը եկել է լատիներենից հունարեն՝ хе́лис (,  կրիա բառից), բարբիտ (, ), ֆորմինգա (), կամ Կիֆարա (, )։

Հռոմեացիները և հույները այս գործիքը նվագելը ուսուցանում էին որպես պարտադիր առարկա։ Լիրի նվագը ուղեկցվում էր բանաստեղծությունների արտասանմամբ, որը արտասվում էր երգչախումբը՝ խոռը։ Այստեղից էլ անտիկ աշխարհի պոեզիան ստացել էր Լիրիկա անվանումը, իսկ ստեղծագործությունները՝ լիրիկական։ Հինավուրց լարային այդպիսի գործիքներ մ․ թ․ ա․ 2600 թվականից մինչ 2400 թվականներին հայտնաբերվել են շումերական Ուր քաղաքում։ Ժամանակակից աշխարհում քնարը հանդիսանում էր պոետների խորհրդանշական իրը, և մի շարք պետությունների զինվորական նվագախմբերի խորհրդանիշն էր հանդիսանում։

Քնարից են առաջացել այլ երաժշտական գործիքներ, որոնք կիրառվում են Եվրոպայում։ 2010 թվականին Շոտլանդիայում գտնվել է 2300 տարի պահպանված քնար և այդ գործիքը դարձել է հին ամենադիմացկուն գործիքը ։

## Ծանոթագրություններ

## Գրականություն
* 
* Andersson, Otto. *The Bowed Harp*, translated and edited by Kathleen Schlesinger (London: New Temple Press, 1930).
* Bachmann, Werner. *The Origins of Bowing*, trans. Norma Deane (London: Oxford University Press, 1969).
* Jenkins, J. "A Short Note on African Lyres in Use Today." *Iraq* 31 (1969), p.&nbsp;103 (+ pl. XVIII).
* Kinsky, George. *A History of Music in Pictures* (New York: E.P. Dutton, 1937).
* Sachs, Curt. *The Rise of Music in the Ancient World, East and West* (New York: W.W. Norton, 1943).
* Sachs, Curt. *The History of Musical Instruments* (New York: W.W. Norton, 1940).

## Արտաքին հղումներ
*Anglo Saxon Lyres  at Yahoo!Groups
* Ensemble Kérylos a music group directed by scholar Annie Bélis, dedicated to the recreation of ancient Greek and Roman music, and playing instruments reconstructed on archaeological reference. 
* "The Universal Lyre - From Three Perspectives"  Article by Diana Rowan: a survey of three current lyre practitioners and builders - Temesgen Hussein of Ethiopia, Michalis Georgiou of Cyprus and Michael Levy of the United Kingdom.

Կատեգորիա:Լարային երաժշտական գործիքներ
Կատեգորիա:Կսմիթային նվագարաններ
Իռլանդիայի գետեր

[thumb|right|250px|[Շաննոն(հետ)|Շաննոն]]
[thumb|right|250px|[Դոդդեր]]
[thumb|right|250px|[Լի(գետ, Կորկ)|Լի]]

Իռլանդիայի գետերը ուժեղ ջրաղբյուրի շնորհիվ խիտ ցանց են կազմում լճերի և ճահիճների հետ խառնվելու վայրերում։ Գետերն ամբողջ տարվա ընթացքում ջրառատ են։ Օգտագործվում է նավագնացության և հիդրոէներգետիկայի  արտադրության համար։ Իռլանդիայում ամենամեծ և ամենակարևոր գետը Շաննոն գետն է, որը լայն տարածում ունի արևելքից արևմուտք։

## Գետերի ցանկը

## Ծանոթագրություններ

Կատեգորիա:Իռլանդիայի գետեր
Կույր բիծ

**Կույր բիծ** (օպտիկական սկավառակ ), որն առկա է յուրաքանչյուր առողջ մարդու աչքի ցանցաթաղանթում (և բոլոր տեսնող քորդավոր կենդանիների մոտ)։

## Նկարագրություն
Նյարդաթելերը ռեցեպտորներից դեպի կույր բիծ անցնում են ցանցաթաղանթի վրայով և հավաքվում են տեսողական նյարդում, որն անցնում է ցանցաթաղանթի միջով նրա հակառակ կողմը և այս տեղում լուսային ռեցեպտորները բացակայում են։ Գլխոտանիների մոտ (օրինակ՝ ութոտնուկների), նյարդաթելերը տեսողական նյարդ են գալիս լուսազգայուն բջիջների շերտի մյուս կողմից և աչքերում կույր բծեր չունեն։ Կառուցվածքի այս տարբերությունը բացատրվում է ցանցաթաղանթի նյարդա-մազանոթային շերտի մեկ այլ գործառույթով՝ ֆոտոռեցեպտորների վնասումից պաշտպանությամբ (ուլտրամանուշակագույն ճառագայթներից առաջացած)։ Բնական միջավայրում գլխոտանիները արագ կլանում են ուլտրամանուշակագույն ճառագայթները, այդ իսկ պատճառով աչքի ցանցաթաղանթի այդպիսի կառուցվածքը առավելություն է միայն ջրային միջավայրում։ 
Կույր բծերը երկու աչքերում էլ գտնվում են տարբեր տեղերում, այդ պատճառով երկու աչքերի նորմալ օգտագործման դեպքում սրանք աննկատ են։ Բացի այդ, ուղեղը ուղղում է ընկալվող պատկերը և կույր բծի հայտնաբերման համար անհրաժեշտ են հատուկ միջոցառումներ։ Քթի կողմից, հետևաբար աչքի օպտիկական առանցքի սահմաններից դուրս, *area centralis*-ին հարում է տեսողական սկավառակը, որտեղ հավաքվում են տեսողական նյարդաթելերը։ Այս հատվածը զրկված է ֆոտոռեցեպտորներից, ուստի ցանցաթաղանթի այս հատվածում մենք ոչինչ չենք տեսնում։ Այն կոչվում է կույր բիծ։

## Պատմություն
Կույր բիծը հայտնաբերել է Էդմ Մարիոտը 1688 թվականին։ Ֆրանսիայի թագավոր Լյուդովիկ 14-րդը զվարճանում էր կույր բծով, հետևելով իր ենթականերին, կարծես թե նրանք գլուխ չունեին։

## Կույր բծի հայտնաբերումը
600px|մինի|կենտրոն
Որպեսզի հետևեք կույր բծին, փակեք աջ աչքն և ձախով նայեք շրջանակում գտնվող խաչին։ Դեմքը և մոնիտորը պահեք ուղղահայաց։ Հայացքը չկտրելով աջ խաչից, դեմքը մոտեցրեք (կամ հեռացրեք) մոնիտորից և միաժամանակ հետևեք ձախ խաչին։ Որոշակի պահի (դեմքը մոնիտորից որոշակի հեռավորությամբ) այն կորչում է։ Նմանատիպ փորձ կարելի է անցկացնել նաև աջ աչքի հետ։
Այս մեթոդով կարելի է գնահատել նաև կույր բծի չափերը։

## Ծանոթագրություններ

## Տես նաև
Դեղին բիծ

Կատեգորիա:Աչք
Ամադեուս VIII

**Ամադեուս VIII** (, ), Սավոյայի կոմս (1391—1434) և հակապապ՝ Փելիքս V անունով (1439—1449)։ Համարվում է վերջին պատմական հակապապը։

## Կենսագրություն
Ամադեուսը հաջորդել է իր հորը՝ կոմս Ամադեուս VII-ին։ Մինչև 1398 թվականը գտնվել է իր տատիկի՝ Բոննա Բուրբոնի խնամակալության տակ։ 1401 թվականին ամուսնացել է կոմսուհի Մարիա Բուրգունդիի հետ (1386—1422)։ Վերջինս կոմս Ֆիլիպ II Բուգունդիի դուստրն էր։ 1416 թվականին Ամադեուսը ստացել է կոմսի տիտղոս՝ օգնելով Սիգիզմունդ I կայսրին հուսիտների դեմ պայքարում։

1434 թվականին Ամադեուս VIII հրաժարվում է գահից և ընդունում է վանականություն։ Բազելի տաճարը նրան ընտրում է պապ՝ ընդդեմ Եվգենիոս IV-ի և տալիս Փելիքս V անունը՝ հույսով, որ վերջ կդրվի թագավորության պառակտմանը։ Պապ դառնալուց հետո նա շարունակում է ապրել Շվեյցարիայում։ Նա գահակալել է 1439 թվականի նոյեմբերից մինչև 1449 թվականի ապրիլը։ Երբ Բազելի տաճարը լուծարվում է, Ամադեուսն ընդունում է Նիկողայոս V-ի պապականությունը, և նրանից ստանում կարդինալ տիտղոսը։ Ապա որպես բնակավայր ընտրում է Ռիպայլյան աբբայությունը, որը գտնվում է ֆրանսիական Տոնոն-լե-Բեն ֆրանսիական քաղաքի մոտ՝ Ժնևի լճի ափին։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
* Catholic Encyclopedia entry

Կատեգորիա:Միջնադարյան երեխա կառավարիչներ
Միքայել Արամյան (այլ կիրառումներ)

**Միքայել Արամյան** անունը կարող է վերաբերել՝

* Միքայել Արամյանց, հայ նավթարդյունաբերող, բարերար, Թիֆլիսի «Ազգային բարեգործական ընկերության» հիմնադիր։
* Միքայել Արամյան, թատրոնի և կինոյի հայազգի ռուս դերասան։
Իվան Պանաև

**Իվան Իվանովիչ Պանաև** (, ), ռուս գրող, գրականագետ, քննադատ, լրագրող, խմբագիր։

## Կենսագրություն
Ծնվել է Սանկտ Պետերբուրգում ազնվականի ընտանիքում։ Ավարտել է Սանկտ Պետերբուրգի համալսարանի գիշերօթիկ դպրոցը՝ 1830 թվականին։ Մինչև 1845 թվականը անցել է ծառայության։ Սկսել է տպագրվել 1834 թվականի։ Իր առաջին ռոմանտիկական վեպերն են՝ «Հանրային կնոջ անկողնում», տպագրվել է 1834 թվականին, «Նա կլինի երջանիկ», տպագրվել է 1836 թվականին ։ Կինը Ավդոտյա Յակովլենա Պանաևան է՝ հեղինակ մի շարք վեպերի, «Հիշողություններ» վեպի հեղինակ։ Պանաևը մահացել է 1862 թվականին փետրվարի 18 սրտի կաթվածից՝ կնոջ ձեռքերի վրա։

## Ստեղծագործություն
Գրական դաշտում Պանաևը հանդես է եկել 1834 թվականից։ Նա հեղինակել է մի շարք վեպեր՝ «Սպիտակ տենդ», «Նա կլինի երջանիկ», «Հիանալի մարդը», «Մոր որդին», «Հարազատները», «Հանդիպում կայարանում», «Առյուծները մարզերում», (միակ մեծածավալ գործը, որը տպագրվում է առանձին պարբերականում՝ Սանկտ Պետերբուրգում), «Ռուս միլիոնատիրոջ թոռը»։ 1830 թվականների երկրորդ կեսին Պանաևը հաճախ է գնում Մոսկվա, որտեղ էլ ծանոթանում է տեղական նշանավոր գրողների հետ։ Մտերմանում է հատկապես Բելինսկու հետ, որի օգնությամբ էլ սկսում է մասնակցել Հայրենական գրառումներ (ամսագիր) խմբագրությանը և ակտիվորեն կատարել գրական աշխատանքներ։ Սկզբնական շրջանում ստեղծագործում է ռոմանտիկական ոճում, իսկ հետագայում Բելինսկու ստեղծագործությունների ազդեցության տակ գրում է նաև ռեալիստական ստեղծագործություններ, որոնք, սակայն, այդքան էլ տարածում չեն գտնում։

## Լրագրողական գործունեություն
Պանաևի լրագրողական գործերը մեծ ներդրում ունեն ռուսական լրագրության պատմության մեջ։ Նա Նեկրասովի հետ գլխավորել է «Սովրեմեննիկ (ամսագիր)»։ Նրանք կարողացան իրենց կողմը գրավել լավագույն գրական ուժերին, որոնք այդ ընթացքում կանգնած էին ռուսական գրականության բարձունքում։ «Սովրեմեննիկ (ամսագիր)» Պանաևը հանդես է եկել «Նոր պոետ» գրական կեղծանվամբ։ Ամեն ամիս տպագրվում էին պարբերականում Պանաևի խելացի ֆելիետոնները, որոնք սկզբում քննադատվում էին։ Այստեղ տպագրում է նաև բանաստեղծություններ։ Իր մահից առաջ՝ Պանաևը մտադիր էր տպագրել նաև իր հիշողությունները։

## Ծանոթագրություններ

## Գրականություն

* Трубачев С. С. Фельетонный беллетрист. (По поводу полного собрания сочинений И. И. Панаева) // Исторический вестник, 1889. — Т. 36. — № 4. — С. 160—173. 

## Արտաքին հղումներ

Կատեգորիա:Ռուս գրողներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Տղամարդ վիպասաններ
Կատեգորիա:Ռուս գրաքննադատներ
Կատեգորիա:Ռուս լրագրողներ
Վարազդուխտ Սյունի

**Վարազդուխտ Սյունի** (ծննդյան և մահվան թվականներն անհայտ, 6-րդ դար), իշխանուհի Սյունիքի իշխանությունում, Սյունիքի գահերեց-իշխան՝ Հովհան Սյունու (536-554) կինը, գահերեց-իշխաններ Վասդուղ Սյունու և Գրիգոր Սյունու մայրը։

## Սյունի վանքի կառուցում
Ըստ պատմիչ Ստեփանոս Օրբելյանի, հայոց թվականությունից առաջ («յառաջ քան զհայ թուականն», 551 թ.) Վարազդուխտ իշխանուհին է հիմնադրել Սյունյաց վանքը կամ Սուրբ Գրիգոր եկեղեցին (հետագայում վերանվանվել է Սուրբ Հովհաննես)։ Վանքի առջև Սյունյաց իշխանները կառուցում են արքունական տուն և իշխանանիստ ապարանք։ Վարազդուխտ իշխանուհու և նրա ամուսնու Սյունյաց գահերեց իշխան Հովհան Սյունու դիմաքանդակները տեղադրված են Սուրբ Գրիգոր Լուսավորիչ եկեղեցու արևմտյան ճակատի եռանկյունաձև խորշերի վերևում։ Նույն ճակատի հարավային լուսամուտի մոտ տեղադրված բարձրաքադակում ամբողջ հասակով և վեղարը գլխին պատկերված է տաճարի ճարտարապետ Հովհաննեսը։

Ստեփանոս Օրբելյանը գրում է՝.
«Սիւնի վանք որոյ եկեղեցին չքնաղ և նորակերտ ձևով կանգնեալ գնբեթայարկ խորան երկնանման ի մեծ բարեպաշտուհւոյն Վարազդխտոյ` Սիւնեաց տիկնոջէ յառաջ քան զհայ թուականն, յանուն սրբոյ Լուսավորչին։ Եվ առաջև վանացն ի մէջ քաղցրահայեաց մէյդանին դնեն իշխանքն տուն արքունի և ապարանք իշխանանիստ, և յամենայն աւուր ասեն գային ի ժամ պատարագին...»:

## Պատկերասրահ

Պատկեր:+Syuni vank 02.jpg|Վարազդուխտ Սյունյաց տիկնոջ կողմից հիմնադրված Սյունի վանքը
|Վարազդուխտ իշխանուհու դիմաքանդակը Սյունի վանքի արևելյան խորշերից մեկում
|Սյունիքի գահերեց-իշխան Հովհան Սյունու դիմաքանդակը Սյունի վանքի արևելյան խորշերից մեկում


## Ծանոթագրություններ

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. Հատոր 5, Ցուցակ 1, Էջ 64
* «Ստեփաննոսի Սիւնեաց եպիսկոպոսի պատմութիւն տանն Սիսական», Մկրտիչ Էմին, 1861 թ. Մոսկվա, Գլուխ Կա (էջ 248)
* «Սիւնիքի պատմութիւն», Ստեփանոս Օրբելյան, Գլուխ Կբ
* «Պատմութիւն նահանգին Սիսական արարեալ Ստեփաննոսի Օրբէլեան արքեպիսկոպոսի Սիւնեաց», Կարապետ Շահնազարյան, 1859, Փարիզ, Գլուխ Կբ (էջ 82)
* «Ստորագրութիւն հին Հայաստանեայց», Ղուկաս Ինճինճյան, 1822, Վենետիկ, Սուրբ Ղազար, Նահանգ Թ, էջ 260
* «Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, էջ 13, 113, 212
* «Սյունյաց իշխանական տունը 6-7-րդ դարում», Ժիրայր Միրումյան, Գորիս, 2017
* «Քրիստոնյա Հայաստան» հանրագիտարան, գլխ. խմբ. Հովհ. Այվազյան, Հայկական հանրագիտարան հրատ., Երևան 2002, էջ 912 (Սյունի վանք)

## Արտաքին հղումներ
* [«Հայ կանանց դերը միջնադարյան ճարտարապետական հուշարձանների կառուցման գործում (IX-XII դդ.), Ռիմա Բոյաջյան](http://lraber.asj-oa.am/2117/1/1978-9(70).pdf,)

Կատեգորիա:Հայ իշխանուհիներ
Կատեգորիա:Սյունիներ
Կատեգորիա:Սյունիքի իշխանություն
Կատեգորիա:Սյունիքի իշխանուհիներ
Հայաստանի Հանրապետության հետախուզական զորքերի օր

**Հետախուզական զորքերի օր**, տոն Հայաստանում, որը նշվում է նոյեմբերի 5-ին:[մինի|[Զորիկ Գևորգյան|Զորիկ Ժիրայրի Գևորգյան, հայ  հետախույզ, զոհվել է 2014 թվականի օգոստոսի 2-ին ադրբեջանական զորքերի հետախուզա-դիվերսիոն ներթափանցման փորձը կասեցնելիս։|268x268փքս]]

## Սեյրան Օհանյանը հետախույզների մասին
Հետախույզների մասին խոսելիս նախկին պաշտպանության նախարար Սեյրան Օհանյանը նշել է «Թե մարտական գործողությունների ժամանակ, թե խաղաղ պայմաններում հետախույզները իրենց առջև դրված խնդիրները բավականին բարձր են կատարում։ Մենք ունենք բազմաթիվ մարտական ընկերներ և զոհված ազատամարտիկներ, որոնք իրենց ծառայության ընթացքում եղել են իրենց գործի նվիրյալ։ Այսօր էլ մեր հետախույզները շարունակում են իրենց գործը պատվով կատարել»։

## Ստորաբաժանման ձևավորում
Հայաստանի Զինված ուժերում հետախուզական ստորաբաժանումների ձևավորումը ավարտվեց 1992 թվականին։ 1992 թվականի նոյեմբերի 5-ին կամավորական ջոկատների հիմքի վրա ավարտվեց ՀՀ ԶՈՒ հետախուզական զորամասի ձևավորումը և հենց այդ օրն էլ ավելի ուշ, ՀՀ ԶՈՒ-ում պաշտոնապես ընդունվեց հետախուզական զորքերի օր։

## Ծանոթագրություններ

Կատեգորիա:Հայաստանի տոներ
Զանգվածային հաղորդակցություններ

**Զանգվածային հաղորդակցություն** (), *զանգվածային հաղորդակցության միջոցների* (**ԶՀՄ**) օգնությամբ զանգվածային գիտակցության ստեղծման և վերարտադրման պրոցեսը, որը սկզբում կատարվում էր պարբերական մամուլի, ռադիոյի և հեռուստատեսության, իսկ այժմ նաև էլեկտրոնային հաղորդակցության միջոցներով։ Զանգվածային հաղորդակցությունը հաղորդագրությունների արտադրություն է նախատեսված զանգվածային գիտակցության վրա և դրանց փոխանցումը տեխնիկայի համապատասխան սարքավորումներով։

Զանգվածային հաղորդակցությունը կապի և շփման ձև է։

Զանգվածային հաղորդակցության միջոցներն իրենցից ներկայացնում են ամեն հնարավոր տեղեկության արտադրություն, պահպանում ու տարածում իրենց մեջ ներդրված արժեքներով՝ նախատեսված զանգվածային ընկալման համար։

Զանգվածային հաղորդակցությունը ժամանակակից հասարակության անբաժան մասն է իր տնտեսությամբ, քաղաքականությամբ ու մշակույթով։ Զանգվածային հաղորդակցության վրա հեղափոխական ազդեցություն է ունեցել համացանցի ստեղծումը, որի շնորհիվ հետադարձ կապ է հաստատվում, ինչը աճող ազդեցություն է ունենում մարդու ատրադրող, սոցիալ-քաղաքական, մշակութային-գաղափարախոսական կյանքի վրա։ Զանգվածային հաղորդակցությունը ունի ոչ միայն ուղիղ ազդեցություն այդ բոլոր գործընթացների վրա, այլ նաև ինքն է կապի հնարավորություն տալիս, ինչը համաշխարհային խնդիր է, որից կախված է համամարդկային զարգացումը։

## Հասկացության պատմություն
«Զանգվածային հաղորդակցություն» հասկացությունը (որտեղ հաղորդակցությունը հասկացվում է որպես *կապ և շփում*), հայտնվել է 1920-ական թվականներին ԱՄՆ-ում, հիմնականում որպես մամուլի՝ թերթերի ու ամսագրերի աշխատանքի փորձի արտացոլանք, որոնք այն ժամանակ գործող շուկայական մրցակցությունում առաջնորդվում էին «Հաճախորդը միշտ ճիշտ է» գաղափարով, ինչն էլ փոփոխվեց, դառնալով՝ «Տալ այն, ինչ ցանկանում է հանրությունը»։

Այդ պայմաններում թերթերի և ամսագրերի հրատարակիչներին անհրաժեշտ էր բավական օպերատիվ և հստակ իմանալ իրենց ընթերցողների նախընտրությունները, ինչն էլ ստիպեց նրանց հասկանալ, որ իրենց հրատարակությունները հանդես են գալիս որպես զանգվածային հաղորդակցամիջոց, այսինքն ազդեցություն ունենալ մարդկանց որևէ խմբի վրա, ովքեր որպես կանոն, իրար հետ ուղիղ կապի մեջ չեն, սակայն դրա հետ մեկտեղ ունեն ընդհանուր հետաքրքրություններ, որոնք էլ ստիպում են վազել պարբերական մամուլի օգնության հետևից։
Որպես զանգվածային հաղորդակցության միջոց սկսեցին համարվել նաև կինոն ու ռադիոն, այնուհետև հեռուստատեսությունը և կապի էլեկտրոնային այլ միջոցներ, որոնք ազդում են մարդկանց գիտակցության վրա։

## Տես նաև
* Զանգվածային լրատվության միջոցներ

## Գրականություն
* Hartley, J.: "Mass communication", in O'Sullivan; Fiske (eds): *Key Concepts in Communication and Cultural Studies* (Routledge, 1997).
* Mackay, H.; O'Sullivan T.: *The Media Reader: Continuity and Transformation* (Sage, 1999).
* Griffin, E. (2009). A first look at communication theory. McGraw Hill: New York, NY. 
* Babbie, E. (2007). The practice of social research. Thomas Higher Education: Belmont, California. 
* McQuail, D.: *McQuail’s Mass Communication Theory (fifth edition)* (Sage․ 2005).
* Thompson, John B.: *The Media and Modernity*, Polity, 1995.
* C. Wright Mills The Mass Society, Chapter in the Power Elite, Oxford Press, 1956

## Ծանոթագրություններ

Կատեգորիա:Կապ
Կատեգորիա:Հաղորդակցագիտություն
Սիրակ Մելքոնյան

**[[Www.sirakmelkonian.com|Սիրակ]] Մելքոնեան** (), հայ նկարիչ։

## Կենսագրություն
Սիրակ Մելքոնյանը ծնվել է 1930 թվականին Թեհրանում։ 1950-ական թվականներին եղել է ակտիվ նկարիչ, մասնակցել է խմբակային ցուցահանդեսների և ունեցել է անհատական ցուցահանդեսներ Թեհրանում, Նյու Յորքում, Լոս Անջելեսում, Տորոնտոյում, Մոնրեալում, Փարիզում և Գերմանիայում։ Նրա արվեստը գտնվում է մասնավոր և հանրային հավաքածուներում։ Նա գեղարվեստական գործունեության հետ համընթաց 50 տարի դասավանդել է ուսումնական կենտրոններում։ 3 տարի դասավանդել է Թեհրանի ակադեմիաներից մեկում։

Հայտնի արվեստի քննադատ Ալեն Բոսքուետը, տեսնելով Փարիզում Սիրաքի աշխատանքները, գրել է նրա մասին.

1974 թվականին Թեհրանում արժանանում է միջազգային ցուցահանդես մրցանակին։ Իրանի ժամանակակից արվեստագետներ, ինչպիսիք են Մարկոս Գրիգորյանը, Այդին Աղդաշլոն, միշտ զարմացել են Մելքոնյանի աշխատանքների խորը բովանդակության վրա։ Քղդաշլոն Սիրաքի արվեստանոցում լինելով և նրա հետ հանդիպելուց հետո գրում է, որ Մելքոնյանի աշխատանքները լինի դա մի փոքր ձեռքի չափի կտոր կամ պատի չափ, մատուցվում է վարպետորեն և անկեղծորեն։

2016 թվականի մարտի 3-ին Թեհրանում տեղի է ունեցել նրա ցուցահանդեսը, որտեղ ցուցադրվել են վերջին տարիների աշխատանքները։ 85-ամյա նկարչի համար դա ամենամեծ ձեռքբերումն է եղել։ Նկարները հիշեցնում են աստվածային աշխարհ, որտեղ նկարչի բնույթը այլ տիպի է։

## Գործունեություն
Հորիզոնական գծերի փոխարինել է գծագրերի կոպիտ էսքիզներով և կարևորել է մասնատված գծերը, որոնք զգալի տեղ են գրավում Սիրաքի աշխատանքներում։ Նա այն հանճարներից է, ով ցույց է տալիս բարդությունները, սակայն մի նոր միջոց առաջ բերելով՝ ուղղորդում է հեշտացված ճանապարհը։ Միշտ էլ դժվար է խոսել նրա աշխատանքների մասին, պարզապես պետք է խոսել մինչև աստիճանաբար գտնես ուղին, գտնես դեպի իրեն տանող ճանապարհը։ Սիրակ Մելքոնյանը չի հիշեցնում ոչ մի ուրիշ սյուռեալիստների։ Նա ներկայացնում է նոր աշխարհ՝ բացառելով իրական աշխարհը, նվազագույնի հասցնելով նուրբ գծերը, ձևավորումները, դեկորայնությունը, ազատել է պարադոքսալ օբյեկտների ներկայությունը միմյանց նկատմամբ։ Նրա արվեստի լրջությունն այն է, որ հիմնական տարրերը՝ գիծը և գույնը, կատարել է միմյանց հետ։ Նա մի նոր փուլ բերեց նյութի օգտագործման ձևի, արվեստի մեջ՝ հիշողությամբ նկարելով առանց հստակ ֆոնի։ Նրա արվեստը մի նկարչություն է, որը ցույց է տալիս ոչինչը, գծերը տեղափոխելով լուսանցքից դեպի մեջտեղ, և նրանք միաձուլվում են շարժվելով ալիքաձև։ Սիրակ Մելքոնյանը աշխատել է յուղաներկով և ակրիլով՝ իր աշխատանքներին տալով ինքնատիպ և անկրկնելի տեսք։

## Ցուցահանդեսներ
1950 թվականից մասնակցել է միջազգային ցուցահանդեսների։

### Անհատական ցուցահանդեսներ
* Թեհրան, 2016 թ.

### Միջազգային ցուցահանդեսներ
* Փարիզի բիենալեն, 1958 թ., 1959 թ.
* Իրանական Ժամանակակից ցուցահանդես, Նյու Յորք, 1971 թ.
* Բազելի միջազգային արվեստի ցուցահանդես, Շվեյցարիա, 1975 թ.
* Ժամանակակից նկարիչների ցուցահանդես, Սալոն դե Մոնրուգում, Փարիզ, 1977 թ.
* Վաշինգտոնի 77-րդ միջազգային արվեստի ցուցահանդես, Վաշինգտոն, 1977 թ.

### Խմբակային ցուցահանդեսներ
* Կանադայի հայ արվեստագետների արվեստի ստեղծագործությունների հավաքածու, Կանադա, 1977 թ.
* Իրանական նկարիչների ցուցահանդես, Փարիզ, 1990 թ.
* Ժամանակակից իրանցի նկարիչների ցուցահանդես, Թեհրան, 1995 թ.

## Ծանոթագրություններ
www.sirakmelkonian.com
Կատեգորիա:Իրանահայ նկարիչներ
Կատեգորիա:Սյուրռեալիստներ
Նիկոլայ Նիկիֆորով

**Նիկոլայ Նիկիֆորով** (, ), Ռուսաստանի Դաշնության կապի և զանգվածային հաղորդակցության նախարար (2012 թվականի մայիսի 21-ից)։

## Կենսագրություն
Նիկոլայ Անատոլիի Նիկիֆորովը ծնվել է 1982 թվականի հունիսի 24-ին Կազանում։

1999 թվականին ոսկե մեդալով ավարտել է Կազանի  թիվ 139 դպրոցը։ 1998 թվականին, երբ դեռ սովորում էր դպրոցում, լրացուցիչ կրթության համար հաշվառվել է որպես մանկավարժ։

1999-2004 թվականներին սովորել է Կազանի պետական համալսարանի տնտեսագիտական ֆակուլտետում, աշխատել է Նիկոլայ Չեբոտարյովի անվան մաթեմատիկայի և մեխանիկայի գիտահետազոտական ինստիտուտում որպես լաբորանտ (e-kazan.ru)։

2001-2005 թվականներին եղել է նաև «Կազանի Պորտալ» ընկերության տնօրենի տեղակալ։ 2004 թվականին ավարտել է Կազանի պետական համալսարանի տնտեսագիտական ֆակուլտետը։

2004-2006 թվականներին եղել է կրտսեր գիտաշխատող Նիկոլայ Չեբոտարյովի անվան մաթեմատիկայի և մեխանիկայի գիտահետազոտական ինստիտուտում, և, համատեղության կարգով, 2004-2005 թվականներին՝ «Ժամանակակից ինտերնետ տեխնոլոգիաներ» ԲԲԸ գլխավոր տնօրենի տեղակալ։

2005 թվականի օգոստոսին դարձել է Թաթարստանի վարչապետի խորհրդական՝  տեղեկատվական տեխնոլոգիաների  գծով, Թաթարստանի Հանրապետության կառավարության էլեկտրոնային  նախագծի  իրականացման վերաբերյալ աշխատանքային խմբի անդամ։

2006-2010 թվականներին եղել է Թաթարստանի Հանրապետության տեղեկատվական տեխնոլոգիաների կենտրոնի գլխավոր տնօրեն։ 

Զբաղվել է Թաթարստանի պետական և համայնքային ծառայությունների  ինտերնետ-պորտալի ներդրմամբ։ Մտել է Թաթարստանի Անվտանգության Խորհրդի կազմի, Թաթարստանի հակաահաբեկչական հանձնաժողովի,  Թաթարստանի արտակարգ իրավիճակների և հրդեհային անվտանգության ապահովման կանխարգելման և վերացման հանձնաժողովի, Հանրապետական Խորհրդի տեղեկատվայնացման մեջ։ Այդ պաշտոններում իր գործունեության համար պարգևատրվել է։

2009 թվականին ընդգրկվել է Ռուսաստանի նախագահի կադրային ռեզերվի առաջին հարյուրնյակի մեջ։

## Ծանոթագրություններ

Կատեգորիա:«Միասնական Ռուսաստան» կուսակցության անդամներ
Կատեգորիա:Ռուս տնտեսագետներ
Կատեգորիա:Ռուս քաղաքական գործիչներ
Կատեգորիա:Տնտեսագիտական գիտությունների թեկնածուներ
Կատեգորիա:Ռուսաստանի նախարարներ
Եվրասիական ջրաքիս

**Եվրասիական ջրաքիսը** (լատ․՝ *Mustela lutreola*), աքիսների ցեղին պատկանող տեսակ է։ Կոչվում է նաև **ռուսական ջրաքիս**։ Ունի մի քանի ենթատեսակներ։

## Նկարագրություն
Գիշատիչ կաթնասուն է։ Ունի երկար մարմին և կարճ պոչ։ Վերջույթները կարճ են, իսկ մատներն իրար միացած են թույլ զարգացած լողաթաղանթով։ Գլուխը և աչքերը փոքր են։ Ականջները փոքր են և կլորավուն։ Եվրոպական ջրաքիսի դունչը սպիտակ է։ Նրանցից որոշները կարող են ունենալ սպիտակ բծեր կոկորդի, կրծքավանդակի և ստամոքսի վրա։ Մարմնի երկարությունը կազմում է 30-45 սմ, պոչի երկարությունը՝ 12-20 սմ։ Արուների քաշը հասնում է մինչև 800 գ, իսկ էգերինը՝ 600-700 գ։ Խիտ, փայլուն մորթին մորթարդյունաբերության թանկարժեք օբյեկտ է, կարող է ունենալ մուգ շագանակագույնից մինչև սև գունավորում, իսկ ստորին մասը՝ շագանակագույն է։ Եվրոպական ջրաքիսի մորթին և մարմինը հարմարեցված են ջրային պայմաններում ապրելու համար։ Այս կենդանին կարող է լողալ և սուզվել ջրի մեջ։

## Տարածում և բնական միջավայր
Տարածված է Ռուսաստանի Եվրոպական մասի և Հարավարևելյան Սիբիրի հարթավայրային շրջաններում։ Հանդիպում է նաև Ուկրաինայում, Բելառուսում, Լատվիայում, Գերմանիայում, Հունգարիայում, Շվեյցարիայում, Ռումինիայում, Ֆրանսիայում և Կովկասում։ Եվրոպական ջրաքիսը բնակվում է խիտ բուսականություն ունեցող գետերի ափերին, երբեմն լճերի ափերին։ Նրան հազվադեպ կարելի է հայտնաբերել քաղցրահամ ջրերից ավելի քան 100 մետր հեռավորության վրա։

## Վարք
Եվրոպական ջրաքիսը չի ընդլայնում իր տարածքները, քաղցրահամ ջրերում սննդի հնարավոր առատ լինելու պատճառով։ Եվրոպական ջրաքիսն ունի ինչպես մշտական բներ, այնպես էլ ժամանակավոր կացարաններ։ Բները կառուցված են լինում ծղոտից, մամուռից, մկան բրդից և թռչունների փետուրից։ Եվրոպական ջրաքիսն առավել ակտիվ է մթնշաղին և գիշերվա ընթացքում։

## Սննդակարգ
Սնվում է մկնակերպ կրծողներով, ջրային առնետներով, գորտերով, թռչուններով, ծառերի սերմերով, միջատներով, խեցգետնակերպերով և մանր ձկներով։ Սովորաբար որսի է դուրս գալիս մթնշաղին և գիշերով։ Բնության մեջ նրա հիմնական թշնամին ջրասամույրն է։

## Բազմացում
Զուգավորվում է փետրվարից մինչև մարտ ամիսներին։ Հղիության տևողությունը՝ մոտավորապես 35-72 օր. ձագերը ծնվում են ապրիլին և մայիսին։ Կարող է ունենալ 2-7 ձագ, սակայն սովորաբար լինում է շուրջ չորս կամ հինգ ձագ։ Չորս շաբաթ անց ձագերը բացում են իրենց աչքերը։ Էգերը սեռահասուն են դառնում 1 տարեկանում։ Բնական պայմաններում ապրում է 4-6 տարի, իսկ անազատ պայմաններում՝ մինչև 10 տարի։

## Պահպանման կարգավիճակ
Տեսակն ընդգրկված է ԲՊՄՄ (Բնության պահպանության միջազգային միություն) (IUCN) Կարմիր Էջում «խիստ վտանգված» կարգավիճակով։ Այն ունի թանկարժեք մորթի, որի պատճառով հայտնվել է անհետացման եզրին։

## Գրականություն
* http://www.yerevanzoo.am/index.php?id=184&L=1&tx_ttnews%5Btt_news%5D=1701&cHash=25d83c1586e033c87a98a7555d5a0799
* Կենդանիների հանրագիտարան
Ներկածառ

**Ներկածառ**, *Անգոլյան ծառ*, *Աֆրիկյան սանդալենի*, նաև *Բաֆիա փայլուն*, *Բաֆիա պայծառ* (), աֆրիկյան փայտային բույս, լոբազգիների ընտանիքի, Բաֆիա ցեղի (Baphia) տեսակ։

Այս ծառի կեղևը և մուգ կարմիր բնափայտը օգտագործվում է կարմիր և շագանակագույն գունանյութ պատրաստելու համար։
Ներկածառից ստացված ամենավառ գունանյութը պատրաստվել է Արևմտյան Աֆրիկայում։ Այդ ծառի բնափայտը օգտագործում են նաև խառատները դանակների դաստապանները պատրաստելիս և այլ արտադրանքների պատրաստման մեջ։

## Անվանում
**Անգոլյան ծառը** երբեմն կոչվում է "Bar-wood", չնայած այդ անվանումը վերաբերում է նաև այլ ծառի։
Անգլերենում կա այս ծառի երկու անվանում. *сamwood* և *barwood* :

Հոմանիշների տեսակի մեջ ներառվում են հետևյալ անունները՝:
* 
* 
* 
* 
* 
* 
* 
* 

### Պատկերասրահ

File:African sandalwood flower 1.jpg
File:African sandalwood flower 2.jpg
File:African sandalwood flower 3.jpg
File:African sandalwood flower.jpg


## Ծանոթագրություններ

## Արտաքին հղումներ
* http://www.nayiri.com/dictionaryBrowser.jsp?dictionaryId=3&pageNumber=574#Ներկածառ
* Mesrob G. Kouyoumdjian, A Comprehensive Dictionary Armenian-English. Beirut: Atlas Press (1970): p.&nbsp;574

Կատեգորիա:Լոբածաղկազգիներ
Կատեգորիա:Ծառեր
Կատեգորիա:Աֆրիկայի ծառեր
Ջոն Հե Ին

**Ջոն Հե Ին** (հանգըլ՝ 정해인, ), հարավկորեացի դերասան։ Առաջին անգամ հայտնվել է 2013 թվականին՝ AOA Black խմբի «Moya» երաժշտական հոլովակում, իսկ պաշտոնապես իր նորամուտը նշել է 2014 թվականին՝ նկարահանվելով «Դարի հարսը» հեռուստասերիալում։

## Վաղ կյանք
Ջոն Հե Ինի երրորդ նախապապը Յոնգ Յակյոնգն է՝ ուշ չոսոնյան ժամանակաշրջանի մեծ մտածողը։ Ավարտել է Փյոնգթեկի համալսարանի Ժամանցային հեռարձակման ֆակուլտետը։ Համալսարանում մասնակցել է տարբեր միջոցառումների, ներառյալ՝ երաժշտական ներկայացումներ։

Բանակ է զորակոչվել 21 տարեկան հասակում։ Ծառայելուց և քոլեջում սովորելուց հետո պայմանագիր է ստորագրել գործակալության հետ։

## Ֆիլմագրություն
### Հեռուստասերիալներ

### Ֆիլմեր

### Երաժշտական հոլավակներ

## Ծանոթագրություններ

## Արտաքին հղումներ
* Ջոնգ Հե Ին ը FNC Entertainment-ի կայքում
* 

Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ